شەفەق نیوز/ سەرچەوەیگ
لوبنانی چەودیر، چوارشەممە، وت: لێکۆڵینەوە سەرەتاییەگان ئاماژە دەن ک ساڵەیلیگ لە
خەمسەردی ووەپشتگووش خستن لە ئەمارکردن پێکهاتەی توند تەقنەوەگە لە بەندەر بەیروت
هیشت ئی تەقینەوە گیان زیاتر لە ١٠٠ کەس بسینێد.
سەرچەوە وەرپرسەگە
وتیش: ئەیە وەپشتگووش خستنە، وباوەت سەڵامەتی ئەمارکردن خریا وەردەس چەن دەسەیگ
ودادوەریگ، وهیچ نەکریا ئەرا فەرمان داین وە گواستنەوەی ئی پێکهاتەی توند ئاگرسینە.
هەمیش وت:
ئاگریگ لە ئەمار ژمارە نۆ لە بەندەرەگە هەڵسیا، ورەسیە ئەمار ژمارە ١٢ ک لەناوی نەتڕات
ئەمۆنیۆم ئەمار کریاگە.
و ئەیە وەهێزترین
تەقینەوەبوی ک بەیروت وەخوەی دیە، و ئی شارە هیمان شوون زەخمەیل جەنگە ناوخۆیەگان
وەرجە سی ساڵ، هەڵگردگە، و هالە قەیران ئابووری سەختیگ، لەوەر دەیان ساڵ لە گەندەڵی
و بەد وەڕیەوبردنی ئابووری.
و ئەیە وەهێزترین
تەقینەوەبوی ک بەیروت وەخوەی دیە، و ئی شارە هیمان شوون زەخمەیل جەنگە ناوخۆیەگان
وەرجە سی ساڵ، هەڵگردگە، و هالە قەیران ئابووری سەختیگ، لەوەر دەیان ساڵ لە گەندەڵی
و بەد وەڕیەوبردنی ئابووری
سەرۆک وەزیران
لوبنانی و سەرۆکایەتیەگە وتن: ٢٧٥٠ تەن لە نەترات ئەمۆنیۆم، ک چوودە ناو پیشەسازی
سەماد وبومب، لە ماوەی شەش ساڵ گوزەیشتە لەناو بەندەرەگە ئەمار کریاوید ، وەبی ریکارەیل
سەڵامەتی.
لەلای خوەییش
بەدری زاهر  وەڕێوبەر گشتی گومرگەیل ئەرا تەلەفزیۆن
(ئیڵ، بی ، سی، ئای) وت: گومرگەگان شەش بەڵگەنامە ئەرا دەسەڵات دادوەری رەوانە
کردگە ئەرا هووشداری لە ئی پێکهاتە ک مەترسیدارە، و داوای دووارە هەناردەی کردیمن
بەڵکم وەجی نەهات.
سەرچەوەیگ نزیک
لە فەرمانبەریگ لە بەندەرەگە وت: وەرجە شەش مانگ تیمیگ نووڕستە پێکهاتەگە ،
وهووشداریدا ئەگەر هەڵی نەگرن گشت بەیڕووت تەقنێد.
